Elaith Elond

Elaith Orist Elond (s. 7.11. III 4292) on yksi kolmesta ainoasta tunnetusta puolihaltiasta ja Eath Elondin veli. Hänen haltiaverensä tulee hänen isänsä, Aitmer Tarron Elondin puolen isoäidiltään, Fhaertala Lyrei Elondilta, joka nai puolikääpiö (myöskin jokseenkin harvinainen ilmestys) Adris Tycho Oenin vastoin haltioiden kirjoittamatonta sääntöä rotujen välisestä sekaantumisesta.

Sana Elaith tulee muinaisesta utnuinin kielestä ja tarkoittaa jaloa kädentaitoa, mikä on osuvaa ottaen huomioon hänen harjoittamansa erikoissepän ammatin. Orist puolestaan merkitsee hiljaista viisautta ja Elond rohkeaa tai puhdassydämistä.

## Biografiset tiedot

### Perhe ja suku

* Eath Elond (sisko)
* Aitmer Elond (isä)
* Avita Elond (äiti)
* Adris Oen (isoisä)
* Fhaertala Elond (isoäiti) ✝
* Euclio Otho (isoisä)
* Tuccia Carius (isoäiti)
* Lucilia Otho (täti)
* Aurelio Otho (eno)
* Therapontigonus Otho (serkku) ✝
* Ateia Messor (isotäti)
* Caprenia Carius (isotäti) ✝
* Acanthio Carius (isosetä) ✝
* Scapha Oen (isosetä)
* Loreia Asphaug (isotäti)
* Lone Asphaug (pikkuserkku)
* Oda Asphaug (pikkuserkku)
* Sulpicio Carius (isoisoisä) ✝
* Ceionia Carius (isoisoäiti) ✝
* Talindra Aewarin (isoisoäiti)
* Tathaln Elond (isoisoisä)
* Cantia Lupis (isoisoäiti) ✝
* Reibem Oen (isoisoisä)
* Abeda Ege (isoisoisoäiti)
* Reidout Oen (isoisoisoisä)
* Gaute Oen (isoisoisosetä)

### Ase

* Miekka
* Jousi

## Elämäkerta

### Lapsuus

Elaith syntyi 7. marraskuuta III 4292 A'renthaksen kaupungissa, jossa hänet kasvatettiin sisarensa Eathin kanssa haltioiden tapoja ja perinteitä noudattaen. Yhtenä kolmesta maailman puolihaltiasta hänet pidettiin melko visusti A'renthaksessa, sillä heidän kyvyistään ja ominaisuuksistaan ei voitu olla täysin varmoja, ja muiden lajien edustajat saattaisivat kuvitella voivansa hyötyä heistä. Toki heitä suojeltiin senkin takia, että heidän verensä niin sanottu epäpuhtaus aiheutti inhoa etenkin joissakin muiden haltiakaupunkien haltioissa.

Elaith kasvoi saman katon alla vanhempiensa, sisarensa Eathin sekä isovanhempiensa Fhaertala Elondin sekä Adris Oenin kanssa. Talossa puhuttiin sekä haltioiden omaa kieltä että ihmisten kielistä latinaa. Elaithin isoisä saattoi joskus puhua lapsenlapsilleen kääpiötä, ja nämä kasvoivatkin puhumaan äidinkielenään kolmea eri kieltä.

Elaith oli lapsena varsin utelias ja vauhdikas. Hän ei keskittynyt kovinkaan kauaa yhteen asiaan, mikäli kyseinen asia ei kiinnostanut. Hänellä oli taipumusta rakennella kaikenlaista pientä aivan lapsesta saakka, ja oli luonnollista, että hän ryhtyi aikuisena erikoissepäksi.

Elaith alkoi saada aikataulutettua opetusta täytettyään seitsemän vuotta. Opetukseen sisältyi kaikki mitä haltian on syytä tietää aina historiasta ja kielistä kulttuuriin ja tieteisiin. Ennen tätä oli opetus ollut enemmän leikkiin ja lapsen omiin pieniin seikkailuihin sisällytettyä. Elaith pärjäsi parhaiten tieteissä ja historiassa, vaikkakin kielien opettelu oli hänelle suhteellisen helppoa ottaen huomioon, että hän puhui äidinkielenään kolmea. Hän tosin opiskeli näiden lisäksi vain englantia. Taiteista musiikki oli Elaithille vähiten luontevaa ja kuva- ja veistostaiteet olivat hänen vahvuuksiaan. Aikataulutetun opetuksen lisäksi Elaith oli isänsä opissa oppimassa miekankäsittelyä, jossa hän osoittautui varsin lahjakkaaksi.

Elaith oli kaksikymmentävuotias päättäessään ohjatun ja aikataulutetun koulunkäynnin, jolloin hän tutustui Nyrian Trisfiniin ja Onas Adstinaan, joista tuli hänelle hyvin tärkeitä ystäviä.

### Vanhempien katoaminen

Sekä Elaithin ja Eathin että Lynar Fernvalorin vanhemmat katosivat Elaithin ollessa neljätoistavuotias. Heidän oli määrä käydä vierailulla ihmissukulaistensa luona keskikesän juhlan kunniaksi, mutta eivät koskaan olleet saapuneet perille tai tulleet takaisin. Heitä yritettiin etsiä monen vuoden ajan ilman tulosta. Puolihaltioiden isoisä Adris etsi heitä alusta lähtien Fhaertalan jäädessä pitämään huolta lapsenlapsistaan.

### A'renthaksen taistelu ja isoäidin kuolema

Elaithin ollessa kahdenkymmenenkolmen ikävuoden paikkeilla, A'renthaksen kaupunkia kohtasi tragedia, kun pieni maahisten armeija hyökkäsi sen asukkaiden kimppuun etsiessään jotakin heille kuuluvaa. Elaith selvisi vammoitta, mutta hyökkäyksessä haavoittui useita haltioita, ja osa sai surmansa erityisellä myrkyllä valeltujen miekkojen aiheuttamista vammoista. Yksi surmansa saaneista oli Elaithin isoäiti, jonka kuolema oli suuri isku niin Elaithille kuin Eathillekin. Fhaertala haudattiin taistelussa kaatuneita varten rakennetulle muistomerkille perinteisessä seremoniassa.

## Ulkonäkö

Elaith on haltioiden tavoin pitkä, ryhdikäs ja laiha. Haltioiden mittapuulla hän on hieman lyhyehkö 190 senttimetrin pituudellaan. Painostaan huolimatta on hän hyvin vahva fyysisesti, osittain ammatistaan johtuen. Pääasiassa lihaksikkuus johtuu kääpiöverestä. Kääpiösuvustaan huolimatta on Elaithin iho kuitenkin hyvin vaalea. Hänellä on komeat, kapeat kasvot, ja maantienruskeat hiukset. Hiusten pituus on haltialle epätavanomaisen lyhyt, lyhyelle poninhännälle ulottuva. Tämän hän selittää käytännöllisyydellä onnistuttuaan nuorena poikana sotkeutumaan hiuksistaan puuhun. Hänen siniharmaat silmänsä korostuvat tummien kulmakarvojen alla, ja ihmisten keskuudessa silmät herättävät ajoin jopa kunnioitusta.

Hänen kasvonsa ovat useimmiten hyvin vakavailmeiset, kuten suurimmalla osalla haltioista, vaikka hän onkin varsin humoristinen.

Elaith pukeutuu hyvin haltialle tyypillisiin vaatteisiin. Kalliit, kestävät ja kauniit materiaalit sekä elegantit muotoilut tuovat esiin hänen hyvän kuntonsa ja vartalaonrakenteensa, mikä erityisesti naisten (ja miksei välillä miestenkin) keskuudessa herättää huomiota. Väreistä hän suosii violetteja ja vaaleita sävyjä, vaikkakin vihreän sävyt esiintyvät hänen vaatetuksessaan huomattavan usein. Tälläkin osa-alueella hän suosii käytännöllisyyttä, ja ylimääräiset pitkät helmat ja hihansuut on jätetty erityisesti arkivaatetuksessa vähiin. Juhlallisiin tilaisuuksiin hän kuitenkin pukeutuu hyvin perinteikkäästi.

Minkäänlaisia arpia Elaithilla ei kehossaan ole, sillä muiden haltioiden tavoin hänen haavansa on parannettu haltioiden taialla, jolloin niistä ei ole jäänyt jälkiä. Oikeassa olkavarressaan hänellä on kaunis ja yksityiskohtainen tatuointi, joka kuvastaa kehitystä ja luonnon ja ajan kulkua. Oikeassa korvassaan hänellä on kaksi lävistystä ja vasemmassa yksi. Koruja hän käyttää pääasiassa juhlallisiin ja virallisiin tilaisuuksiin. Vapaa-ajallaan hän kuitenkin käyttää toisinaan sormuksia.

## Luonne

-mukautuva

-seikkailunhaluinen

-viehättävä/miellyttävä

-tarkkaavainen

-ystävällinen, sydämellinen

-appreciative

-karismaattinen

-rauhallinen

-siisti

-myötätuntoinen

-itsevarma (7/10)

-luova

-utelias

-päättäväinen

-hienotunteinen

-hieman dramaattinen joskus sarkastisesti

-kömpelö (keksintöjä väsätessä hyvin vakaat kädet ja sulava liikehdintä)

-reilu

-uskollinen

-keskittynyt

-työteliäs

-rehellinen

-huumorintajuinen

-mielikuvituksellinen

-luova

-itsenäinen

-kekseliäs

-looginen

-kypsä

-pikkutarkka

-optimisti

-suojeleva

-käytännönläheinen

-taidokas

-suvaitsevainen

-kunnianhimoinen

-kilpailunhenkinen

-neutraali

-sarkastinen

-skeptinen

-ei tuo mielilpidettä esille

-lievästi omahyväinen

-tuomitseva

-kärkevä

-vaativa

-hämmentävä

-ristiriitainen

-joustamaton

-kateellinen

-oikukas

-hyväuskoinen

-empivä

-varomaton

-tyyni, tasainen

-kätevä

-turhantarkka, saivarteleva

-pikkumainen, pitkävihainen

-ennakkoluuloinen

-jahkaileva

## Suhteet

### Perhe

Elaithin vanhemmat olivat Lynarin vanhempien ja Adris Oenin lisäksi ainoat Melaruessa asuvat ihmiset, ja hänen äitinsä toi ihmisten maailmankuvaa ja kulttuuria lastensa kasvatukseen, joka muuten oli hyvin pitkälti haltioiden antamaa. Hänen äitinsä toimi pullottajana, keräten lääkekasveja ja yrttejä lääkkeiden valmistusta varten. Hänen isänsä puolestaan koulutti nuoria haltioita käyttämään erilaisia miekkoja puolustautumiseen.

Elaithin vanhemmat olivat hyvin ylpeitä lapsistaan ja rakastivat heitä suunnattoman paljon. He olivat hyvin läsnäolevia ja kannustavia vanhempia, jotka antoivat lastensa oppia tekemällä itse omat päätöksensä. Elaith rakasti vanhempiaan paljon, ja heidän katoamisensa oli suuri isku.

Elaith ja Eath olivat pienestä pitäen hyvin läheisiä, ja side vahvistui entisestään heidän vanhempiensa kadottua. Sisaruksilla oli hyvin samanlainen huumorintaju, mikä johti moniin tilanteisiin, joissa kukaan muu kuin he kaksi ei ymmärtänyt mistä he puhuivat tai miksi heillä oli yhtäkkiä niin hauskaa. Vaikka Eath muuttikin myöhemmin Ravenstrandiin, pysyi side lujana, ja sitä lujitti edelleen heidän isoäitinsä menettäminen pian sen jälkeen, kun Eath ja Lynar lähtivät Melaruesta.

Ennen kuolemaansa Elaithin isoäiti Fhaertala piti lapsenlapsistaan huolta ja opetti heille haltioiden tärkeitä taitoja ja kertoi heille monia tarinoita maailmasta, jossa oli nuorena matkannut heidän isoisänsä Adrisin tavattuaan. Fhaertala oli hyvin huolehtiva ja rakastava isoäiti, vaikka haltiana näytti jopa poikansa ikäiseltä.

Isoisänsä Adrisin kanssa Elaith oli läheisissä väleissä aina vanhempiensa katoamiseen saakka, jolloin tämä lähti etsimään poikaansa ja tämän vaimoa. Seuraavan kerran tämän jälkeen he tapasivat sattumalta vasta Elaithin ollessa retkikunnan kanssa tien päällä.

### Lynar Fernvalor

Lynar kasvoi kuin toisena Elaithin sisarena, ja he ovatkin hyvin läheisiä keskenään. Elaith kohtelee Lynaria kuin pikkusiskoaan, suojellen ja lempeästi. He tukivat toisiaan vaikeina aikoina ja ovat kiitollisia toistensa ystävydestä.